
545400 SIGHIŞOARA

Str. Muzeului nr. 7, Tel./Fax. 0265-771278

    H O T Ă R Â R E A  NR. 117





                  din 27 iunie 2013

privind aprobarea deplasării Asociaţiei Corale „Vox Animi” în Braşov, în perioada 7 - 14 iulie 2013, pentru reprezentarea Municipiului Sighişoara, la ediţia a V-a, a Festivalului Coral Internaţional „Transilvania Cor Fest” 

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului,  în calitate de iniţiator, înregistrat cu nr. 14.270/III/27.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Ţinând cont de invitaţia primită de Asociaţia Corală „Vox Animi” de a participa în Braşov, în perioada 7 – 14 iulie 2013, pentru reprezentarea Municipiului Sighişoara la ediţia a V-a, a Festivalului Coral Internaţional „Transilvania Cor Fest”; 

Văzând cererea Asociaţiei Corale „Vox Animi”, înregistrată la Municipiul Sighişoara sub nr. 12.355/04.06.2013 cu solicitarea acordării unui sprijin financiar pentru acoperirea cheltuielilor necesare deplasării la Braşov în vederea participării la Festivalul Coral Internaţional „Transilvania Cor Fest”, pentru reprezentarea Municipiului Sighişoara;

Văzând şi petiţia Asociaţiei Corale „Vox Animi”, adresată Consiliului Local Sighişoara şi înregistrată sub numărul 32/CL/04.06.2013, cu solicitarea acordării unui sprijin financiar pentru acoperirea cheltuielilor necesare deplasării la Braşov în vederea participării la Festivalul Coral Internaţional „Transilvania Cor Fest”, pentru reprezentarea Municipiului Sighişoara;

Având în vedere avizul de principiu exprimat în şedinţa Consiliului Local Sighişoara din data de 27 iunie 2013, anterior întocmirii proiectului de hotărâre, privind aprobarea deplasării Asociaţiei Corale „Vox Animi” în Braşov, în perioada 7 - 14 iulie 2013, pentru reprezentarea Municipiului Sighişoara, la ediţia a V-a, a Festivalului Coral Internaţional „Transilvania Cor Fest”; 

Luând în considerare faptul că, Direcţia Economică a confirmat existenţa disponibilităţii bugetare, constând în suma de 2.000 lei ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate nr. 14.271/III/27.06.2013 al Serviciului Relaţii Publice privind oportunitatea deplasării Asociaţiei Corale „Vox Animi” în Braşov, în perioada 7 - 14 iulie 2013, pentru reprezentarea Municipiului Sighişoara, la ediţia a V-a, a Festivalului Coral Internaţional „Transilvania Cor Fest”, îndeplinindu-se prevederile legale în acest sens;

În temeiul art. 36 alin. 6 lit. „a” pct. 4, alin. 9, art. 45 alin. 2 şi a art.115 alin. 1 lit „b” din Legea nr. 215/2001, Legea administraţiei publice locale, republicată, cu modificările şi completările ulterioare,


H O T Ă R Ă Ş T E:

Art.1. Se aprobă deplasarea Asociaţiei Corale “Vox Animi”  în Braşov, în perioada 7 - 14 iulie 2013, pentru reprezentarea Municipiului Sighişoara, la ediţia a V-a, a Festivalului Coral Internaţional „Transilvania Cor Fest”.

Art.2.
Se aprobă alocarea din bugetul local a sumei de 2.000 lei pentru suportarea cheltuielilor cu deplasarea Asociaţiei Corale „Vox Animi”, sumă ce se va achita la întoarcerea din deplasare în baza documentelor justificative.

Art.3.  Se încredinţează cu ducerea la îndeplinire a prevederilor prezentei hotarari, Primarul Municipiului Sighişoara, Serviciul Relaţii Publice şi Direcţia Economică.
Art.4. Prin grija Secretarul Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar

        Contrasemnează/Avizat pentru legalitate

SECRETAR,








                 Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul relaţii publice;

1 ex. Direcţia economică ;

1 ex. Asociaţia corală « Vox Animi » ;

9 ex. AF/FM

